Päeva alustasin mõnusa rattatrenniga, mille kilometraažiks kujunes ca 22 km. Algul sai pool teed vändatud tugevas vastutuules, mistõttu andsid nii mõningad laisad lihased pingutusest märku. Umbes 200 m enne kodu, sõitsid minust mööda 2 maanteeratturit ning soovisid jõudu, kuigi ei ole neid kunagi varem näinud. Hämmeldus võttis mind mõneks sekundiks tummaks, sest Eestis on ikka äärmiselt ebatavaline seik, kus teised ratturid sulle sõidu pealt lambist jõudu soovivad.  Võimalik, et olen seni sõitnud rattaga valel ajal ja vales kohas, aga äärmiselt positiivne nähtus.